
U z n e s e n i e
Ústavnoprávneho výboru Národnej rady Slovenskej republiky
z 19. marca 2019

k vládnemu návrh zákona, ktorým sa mení a dopĺňa zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov (tlač 1253)


	Ústavnoprávny výbor Národnej rady Slovenskej republiky

	A.  s ú h l a s í 

                    s vládnym návrhom zákona, ktorým sa mení a dopĺňa zákon č. 89/2016 Z. z. o  výrobe, označovaní a predaji tabakových výrobkov a súvisiacich výrobkov a o zmene a  doplnení niektorých zákonov (tlač 1253); 


	  B.  o d p o r ú č a

			    Národnej rade Slovenskej republiky

		vládny návrh zákona, ktorým sa mení a dopĺňa zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov (tlač 1253) schváliť so zmenami a doplnkami uvedenými v prílohe tohto uznesenia; 

 C.	p o v e r u j e
	
	predsedu výboru 

predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre zdravotníctvo.



									          Róbert Madej  
         predseda výboru
overovatelia výboru:
Ondrej Dostál
Irén Sárkӧzy

P r í l o h a
k uzneseniu Ústavnoprávneho 
výboru Národnej rady SR č. 571
z 19. marca 2019
____________________________





Pozmeňujúce a doplňujúce návrhy

k vládnemu návrh zákona, ktorým sa mení a dopĺňa zákon č. 89/2016 Z.z. o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov (tlač 1253)
___________________________________________________________________________


1. V čl. I, bode 5 § 12a ods. 14 sa slová „úhradu za jedinečný identifikátor“ nahrádzajú slovami „ úhradu za vydanie jedinečného identifikátora“.

Ide o legislatívno-technickú úpravu; ustanovenie sa spresňuje s ohľadom na jednoznačnosť pri určení predmetu úhrady. 


2.  V čl. I, bode 12 § 20 ods. 4 písm. a) sa slová „bude uvádzané“ nahrádzajú slovami „má byť uvedené“  a v písmene b) sa slovo „zmluvy“ nahrádza slovom „zmluvu“. 

[bookmark: _GoBack]Ide o legislatívno-technickú úpravu; ustanovenie sa upravuje s ohľadom na terminologickú jednotu (napr. § 15 ods. 11 platného zákona č. 89/2016 Z. z.) a zaužívanú legislatívnu techniku. 


3.  V čl. II sa slová „1. februára“ nahrádzajú slovami „1. mája“.  

Ide o legislatívno-technickú úpravu; s  ohľadom na priebeh legislatívneho procesu, zachovanie primeranej legisvakancie a dodržanie ústavných lehôt sa účinnosť zákona posúva na neskorší termín.  
   

